**SKELBIAMOS APKLAUSOS SPECIALIOSIOS SĄLYGOS**

**Mažos vertės pirkimas**

**30132 Maisto prekės ir gėrimai**

# BENDROSIOS NUOSTATOS IR PIRKIMO OBJEKTO APRAŠYMAS

|  |  |
| --- | --- |
| **Pirkimo objektas** | **Maisto prekės ir gėrimai** (toliau tekste – Prekės) detalus pirkimo objekto aprašymas pateikiamas Techninėje specifikacijoje. |
| **Pirkimo objekto skaidymas į dalis** | Pirkimo objektas į dalis neskaidomas, Tiekėjas, kuris bus pakviestas pateikti pasiūlymą, turės siūlyti visą Pirkimo objekto kiekį/apimtį. |
| **Pirkėjas (KC)** | UAB „LTG Kompetencijų centras“ (toliau – KC) pirkimą atlieka UAB "LTG Link"AB "LTG Infra", AB "LTG Cargo",AB "Lietuvos geležinkeliai" vardu ar naudai (toliau – Įgaliotojas). |
| **Pirkimas vykdomas vadovaujantis** | Viešųjų pirkimų tarnybos 2017 m. birželio 28 d. direktoriaus įsakymu Nr. 1S-97 patvirtinto mažos vertės pirkimų tvarkos aprašu, taikomo klasikinio sektoriaus pirkimams |
| **Pirkimo rūšis pagal vertę** | Mažos vertės pirkimas |
| **Pirkimo vykdymo priemonės** | CVP IS |
| **Aukcionas** | Taikoma |
| **Žaliasis pirkimas** | Pirkimas vykdomas vadovaujantis 2011 m. birželio 28 d. Lietuvos Respublikos aplinkos ministro įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija) 4.1. punktu |
| **Pasiūlymų vertinimo kriterijus** | Kaina |
| **Pasiūlymų pateikimo data ir laikas** | Ne vėliau kaip iki CVP IS nurodyto termino |
| **Kontaktinis asmuo** | Eglė Sutkienė, tel. +37061618031, el.p. egle.sutkiene@ltgkc.lt |
| **Siekiama sudaryti** | Sutartį |
| **Pirkimo sąlygų kalba** | Lietuvių |
| **Pasiūlymų galiojimo terminas** | Pasiūlymas galioja 4 mėnesius nuo Pasiūlymų pateikimo termino pabaigos |
| **Pasiūlymų galiojimo užtikrinimas** | Pasiūlymo galiojimo užtikrinimas netaikomas. |
| **Kitos Specialiosios nuostatos** | 1. KC vertins, ar Pasiūlymo kaina arba sąnaudos nėra per didelės, atsižvelgiant į KC iki Pirkimo pradžios CVP IS priemonėmis skiltyje „Vidiniai dokumentai” (*joje pateikiama informacija nėra viešai prieinama*) užfiksuotą informaciją, kaip tai numatyta Viešųjų pirkimų tarnybos direktoriaus 2024 m. lapkričio 29 d. įsakymo Nr. 1S-190 „Dėl Skelbimų rengimo ir išsiuntimo skelbti Centrinės viešųjų pirkimų informacinės sistemos priemonėmis tvarkos aprašo patvirtinimo“13punkte. 2. Jeigu pirkimo metu bus atliekama patikra Lietuvos Respublikos nacionaliniam saugumui užtikrinti svarbių objektų apsaugos įstatyme nustatyta tvarka, tiekėjas turės pateikti tokiai patikrai atlikti reikalingus dokumentus. |
| **Tiekėjų pašalinimo pagrindų, kvalifikacijos ir kitų reikalavimų tikrinimas** | **1. KC pašalina tiekėją, iš pirkimo procedūros, jeigu sužino, kad Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.**  2. Tiekėjų kvalifikacija nėra tikrinama. |
| **Pagrindimas, kodėl nėra perkama per CPO** | Vadovaujantis VPĮ 82 str. 2 d./ PĮ 90 str. 2 d., Pirkimo objektas negali būti įsigytas, naudojantis CPO paslaugomis, nes:prekės, paslaugos ar darbai siūlomi CPO neatitinka perkančiosios organizacijos poreikių.  1. CPO kataloge siūlomas Pirkimo objekto asortimentas yra per siauras ir neapima viso poreikio:   asortimente nėra sulčių, nektaro,saldainių bei kanelių. Taip pat CPO sutartyje numatyta prievolė išpirkti 50 proc. kiekvienos perkamos pozicijos kiekio, o šiame pirkime numatytas preliminarus perkamas kiekis, t. y. nėra žinoma kiek, kokių pozicijų prekių bus perkama ir neįsipareigojama išpirkti viso nurodyto kiekio. |
| *Perkamam objektui* ***netaikomos*** *audito paslaugų teikėjams taikomų ribojimų teikiant kitas, nei finansinių ataskaitų auditas, paslaugas, kaip numatyta 2014 m. balandžio 16 d. Europos Parlamento ir Tarybos reglamente (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB (toliau – Reglamentas) 5 straipsnyje, Lietuvos Respublikos finansinių ataskaitų audito įstatymo 4 straipsnyje ir pan. nuostatos.*  Jeigu reikalavimas taikomas, taikomos Bendrųjų sąlygų (toliau – BS) 8.15 ir 8.16 punktų nuostatos. | |

1. **PIRKIMO DOKUMENTŲ PAAIŠKINIMAS IR PATIKSLINIMAS**
   1. **Tiekėjai turi būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad terminas, skirtas pateikti klausimams ir prašymams, **yra ribotas.**
   2. Terminai ir tvarka, kurios laikantis tiekėjas gali prašyti paaiškinti / patikslinti Pirkimo dokumentus ir kurios laikantis KC Pirkimo dokumentus gali paaiškinti / patikslinti savo iniciatyva, pateikiama BS 4 skyriuje.
2. **REIKALAVIMAI PASIŪLYMŲ RENGIMUI IR PATEIKIMUI**
   1. Detalūs pasiūlymų rengimui ir pateikimui keliami reikalavimai pateikiami Bendrųjų sąlygų 8 skyriuje.
   2. Pasiūlymą reikia pateikti CVP IS priemonėmis į elektroninių pasiūlymų dėžutę. Pasiūlymų pateikimo terminas nurodytas CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime*.*
   3. Pasiūlymas turi būti pateiktas pagal Pirkimo sąlygų reikalavimus, užpildant Pasiūlymo formą. Kartu su Pasiūlymu pateikiami dokumentai*:*

|  |  |  |
| --- | --- | --- |
| **Eil. Nr.** | **Su Pasiūlymu teikiami dokumentai:** | **Dokumentai, kuriuos teikia tik potencialus Pirkimo laimėtojas (KC paprašius):** |
| 1. | Užpildyta Pasiūlymo forma. | dokumentai, įrodantys pašalinimo pagrindų nebuvimą ir atitiktį kvalifikacijos reikalavimams (ar) kokybės vadybos sistemos ir aplinkos apsaugos vadybos sistemos standartų taikymo reikalavimus, įskaitant dokumentus dėl atitikimo nacionalinio saugumo reikalavimams (jei taikoma);  Reikalavimai dokumentams nurodyti SS prieduose Nr. I(A) ir I(B). |
| 2. | jungtinės veiklos sutarties kopija, jei vieną Pasiūlymą pateikia jungtinei veiklai susivienijusių Tiekėjų grupė; | dokumentai, nurodyti 4.2 p. įrodantys 4.1. punkto reikalavimų atitikimą dėl grėsmės nekėlimo nacionalinio saugumo interesams; |
| 3. |  | kitos KC tiekėjui pateiktos formos (jei tokios teikiamos); |
| 4. | užpildyta(-os) Tiekėjo deklaracija(-jos) dėl atitikimo nacionalinio saugumo reikalavimams (SS priedas Nr. V); | užpildyta KC pateikta forma (SS priedas Nr. IV) apie Tiekėjo pateiktų dokumentų konfidencialumą. |
| 5. | užpildyta subtiekėjo / ūkio subjekto sutikimo deklaracija dėl išteklių prieinamumo sutarties galiojimo metu; |  |

* 1. Pasiūlymo forma turi būti pateikiama lietuvių kalba. Jei Pasiūlymo forma pateikiama kita kalba, turi būti pateikiamas vertimas į lietuvių kalbą. Kiti dokumentai priimami lietuvių ir (ar) anglų kalba. Jei dokumentai pateikiami kita kalba, turi būti pateiktas vertimas į lietuvių arba anglų kalbą.

1. **DĖL ATITIKTIES NACIONALINIO SAUGUMO INTERESAMS**
   1. Mobilizacijos, karo, nepaprastosios padėties atveju ar Lietuvos Respublikos Vyriausybei, įvertinus riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, KC atmeta pasiūlymą, jeigu yra bent viena iš šių sąlygų:
      1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
      2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
      3. prekių (įskaitant jų sudedamąsias dalis, pakuotes) kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų;
      4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 4.1.1. ir 4.1.2. punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
      5. KC turi kompetentingų institucijų patvirtintos informacijos, kad 4.1.1. ir 4.1.2. punktuose nurodyti subjektai turi interesų, galinčių kelti grėsmę nacionaliniam saugumui.
      6. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.
   2. KC, tikrindama paraiškos ar pasiūlymo atitiktį 4.1 punkto reikalavimams, iš Tiekėjo reikalauja pateikti deklaraciją (SS priedas Nr. V. „Bendra nac. saugumo deklaracija“). Jeigu KC kyla abejonių dėl Tiekėjo nurodytos informacijos teisingumo, KC prašys ekonomiškai naudingiausią pasiūlymą pateikusio Tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus KC priimtinus dokumentus ir (ar) paaiškinimus. KC šių dokumentų ir (ar) paaiškinimų gali paprašyti ir Tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
2. **PASIŪLYMŲ** **EKONOMINIO NAUDINGUMO VERTINIMAS IR PALYGINIMAS**
   1. Vadovaujantis BS 12.11 punktu vertinamas tik tas Pasiūlymas, kuris nustatomas kaip galimas laimėtojas.
   2. Ekonomiškai naudingiausias pasiūlymas nustatomas pagal kainos kriterijų.
      1. Pasiūlymo kaina be PVM, PVM ir Pasiūlymo kaina su PVM turi būti pateikiama 2 (dviejų) skaičių po kablelio tikslumu, Pirkimo objekto sudedamųjų dalių įkainiai gali būti pateikiami nurodant, 3 ar 4 skaičius po kablelio, ar neribojant skaičių po kablelių.
   3. Pasiūlymų eilė sudaroma kainų didėjimo tvarka. Ekonomiškai naudingiausiu pasiūlymu nustatomas mažiausios kainos pasiūlymas.
3. **PRIEDAI**

Priedas Nr. 1. Bendrosios sąlygos

Priedas Nr. 2. Pasiūlymo forma

Priedas Nr. 3. Techninė specifikacija

Priedas Nr. 4. Sutartis

**Papildomi priedai**

Priedas Nr. I.(A) Pašalinimo pagrindai. Netaikoma šiame pirkime

Priedas Nr. I.(B) Kiti reikalavimai tiekėjams Netaikoma šiame pirkime

Priedas Nr. II. EBVPD. Netaikoma šiame pirkime

Priedas Nr. III. Subtiekėjo, ūkio subjekto deklaracija. Taikoma

Priedas Nr. IV. Konfidenciali informacija. Taikoma

Priedas Nr. V. Bendra nac. saugumo deklaracija. Taikoma

Priedas Nr. VI. Nac. saugumo deklaracija. Netaikoma šiame pirkime

Priedas Nr. VII. Atstovaujančių asmenų sąrašas. Netaikoma šiame pirkime

Priedas Nr. VIII. Tiekėjo įvykdytų objektų sąrašas. Netaikoma šiame pirkime

Priedas Nr. IX. Specialistų sąrašas. Netaikoma šiame pirkime

Priedas Nr. X. Deklaracija dėl gamintojo atitikimo. Netaikoma šiame pirkime

Priedas Nr. XI. Konfidencialumo sutartis. Netaikoma šiame pirkime