**SKELBIAMOS APKLAUSOS BENDROSIOS SĄLYGOS**

**Mažos vertės pirkimas**

**TURINYS**

[1. INFORMACIJA APIE BENDROVĘ 2](#_Toc166156008)

[2. BENDROSIOS NUOSTATOS 2](#_Toc166156009)

[3. KC IR TIEKĖJO BENDRAVIMO PRIEMONĖS 4](#_Toc166156010)

[4. PIRKIMO DOKUMENTŲ PAAIŠKINIMAS / PATIKSLINIMAS 4](#_Toc166156011)

[5. PAŠALINIMO PAGRINDAI 4](#_Toc166156012)

[6. RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS 5](#_Toc166156024)

[7. TIEKĖJŲ GRUPĖS DALYVAVIMAS PIRKIME 6](#_Toc166156025)

[8. REIKALAVIMAI PASIŪLYMŲ RENGIMUI IR PATEIKIMUI 6](#_Toc166156026)

[9. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS 8](#_Toc166156027)

[10. PASIŪLYMŲ ŠIFRAVIMAS 8](#_Toc166156028)

[11. PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS 9](#_Toc166156029)

[12. PASIŪLYMŲ NAGRINĖJIMAS IR VERTINIMAS 9](#_Toc166156030)

[13. PASIŪLYMŲ ATMETIMO PRIEŽASTYS 10](#_Toc166156032)

[14. INFORMAVIMAS APIE PIRKIMO PROCEDŪRŲ REZULTATUS 11](#_Toc166156033)

[15. SUTARTIES SUDARYMAS 12](#_Toc166156034)

[16. PRETENZIJŲ, IEŠKINIŲ TEIKIMAS IR NAGRINĖJIMAS 13](#_Toc166156035)

# **INFORMACIJA APIE BENDROVĘ**



|  |  |
| --- | --- |
| **Perkančioji organizacija** | **UAB „LTG Kompetencijų centras“,** kuriai suteikta teisė atlikti grupės įmonių centrinės perkančiosios organizacijos (CPO) funkcijas ir pavesta atlikti Pirkimo procedūras bei kitas susijusias procedūras iki Sutarties arba Preliminariosios sutarties sudarymo. |
| **Perkančiosios organizacijos pavadinimas** | **UAB „LTG Kompetencijų centras“** |
| Trumpiniai tekste | KC |
| Registracijos adresas | Pelesos g. 10-102, LT-02111, Vilnius, Lietuvos Respublika |
| Adresas korespondencijai | Pelesos g. 10, LT-02111, Vilnius, Lietuvos Respublika |
| Juridinio asmens kodas | 307037118 |
| Bankas | AB Swedbank |
| Banko kodas | 70440 |
| Atsiskaitomosios sąskaitos Nr. | LT377300010190677625 |
| PVM kodas | LT100017453315 |

* 1. Skelbiamos apklausos Bendrosiose sąlygose (toliau – Bendrosios sąlygos) nustatomos KC viešojo pirkimo[[1]](#footnote-2) arba pirkimo[[2]](#footnote-3) (toliau abu – **pirkimas**(**-i**)), vykdomo skelbiamos apklausos būdu, bendrosios nuostatos, kurios yra vienodos ir nekeičiamos[[3]](#footnote-4) kiekvieno konkretaus pirkimo atveju. Skelbiamos apklausos specialiosiose sąlygose (toliau – **Specialiosios sąlygos**) nustatomos pirkimo, vykdomo skelbiamos apklausos būdu, sąlygos, kurios priklauso nuo konkretaus įsigyjamo pirkimo objekto ir yra keičiamos kiekvieno konkretaus pirkimo atveju. Specialiosiose sąlygose nurodoma, ar pirkimas[[4]](#footnote-5) vykdomas KC ir/ ar kitos KC vardu ar naudai (toliau – **Įgaliotojas**(**-i**)). Esant prieštaravimams tarp Bendrųjų ir Specialiųjų sąlygų, taikomos Specialiosios sąlygos.
  2. Pirkimo vykdymo metu įvykus Įgaliotojo/vieno iš Įgaliotojo reorganizavimui, įskaitant jungimą ir skaidymą, atskyrimui, bankroto procedūroms, pertvarkymui ar Įgaliotojo/vieno iš Įgaliotojų, jo vykdomos veiklos (verslo) arba jos dalies perdavimui kitu teisiniu pagrindu (įskaitant, bet neapsiribojant, turto, įmonės, vykdomos veiklos (verslo) arba jos dalies įnešimui į trečiųjų asmenų įstatinį kapitalą), Įgaliotojo teises ir pareigas perimantis ūkio subjektas laikomas nauju Įgaliotoju Pirkimo apimtyje, nekeičiant esminių Pirkimo sąlygų. Apie tai tiekėjams, dalyvaujantiems Pirkime, bus pranešta CVP IS priemonėmis.

# **BENDROSIOS NUOSTATOS**

* 1. Pirkimas atliekamas vadovaujantis šio pirkimo dokumentais, Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – **PĮ**) (netaikomas viešojo pirkimo atveju), Lietuvos Respublikos viešųjų pirkimų įstatymu (toliau – **VPĮ**), Lietuvos Respublikos civiliniu kodeksu, Įgaliotojo mažos vertės pirkimų aprašu (toliau – **Aprašas**) nurodytu Specialiosiose sąlygose, kitais pirkimus reglamentuojančiais teisės aktais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Esant prieštaravimams tarp pirkimo dokumentų ir Aprašo, taikomos Aprašo nuostatos.
  2. Pirkimo dokumentus sudaro:
     1. skelbimas apie pirkimą;
     2. Bendrosios sąlygos;
     3. Specialiosios sąlygos (kartu su priedais);
     4. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių yra);
     5. kita KC Centrinėje viešųjų pirkimų informacinės sistemos (toliau – **CVP IS**) priemonėmis pateikta informacija.
  3. Stebėtojai dalyvauti pirkimo komisijos posėdžiuose nėra kviečiami.
  4. Pirkimo dokumentuose vartojamos pagrindinės sąvokos apibrėžtos PĮ ir (arba) VPĮ.
  5. Bendrosiose sąlygose bet kokia linksnio forma nurodyti žodžiai **„kaina arba sąnaudos“**, **„kaina, sąnaudos“** reiškia nuorodą į vieną iš šių reikšmių, priklausomai nuo Specialiosiose sąlygose nurodyto Pasiūlymų vertinimo kriterijaus. Jei Specialiosiose sąlygose pažymėta, kad Pasiūlymai vertinami pagal kainos ar sąnaudų ir kokybės santykį ir pirkimo dokumentuose nustatoma fiksuota kaina ar sąnaudos, Bendrųjų sąlygų nuostatos, susijusios su kainų ar sąnaudų vertinimu, nėra taikomos.
  6. Bendrosiose sąlygose bet kokia linksnio forma nurodytas žodis **„sutartis“** reiškia nuorodą į pirkimo–pardavimo sutartį (toliau – **Pirkimo sutartis**) arba preliminariąją pirkimo–pardavimo sutartį (toliau – **Preliminarioji sutartis**) priklausomai nuo Specialiosiose sąlygose nustatytos sutarties rūšies.
  7. Jeigu Specialiosiose sąlygose pažymėta, kad pirkimo procedūra atliekama siekiant sudaryti Preliminariąją sutartį ir ši sutartis sudaroma su keliais tiekėjais, Bendrosiose ir Specialiosiose sąlygose nurodyti žodžiai **„laimėtojas“**, **„laimėjęs pasiūlymas“** ir pan., turėtų būti suprantami daugiskaitos forma.
  8. Sąvokos, kurios nėra apibrėžtos VPĮ arba PĮ, tačiau visuose KC pirkimuose yra suprantamos ir taikomos vienodai:

| **Sąvokos** | **Apibrėžimai** | **Trumpiniai**  ***(jeigu taikoma)*** |
| --- | --- | --- |
| Pasiūlymas | Šiose Bendrosiose sąlygose sąvoka **Pasiūlymas apima pasiūlymą, kaip dokumentų visumą, kuriam taikomi šių Bendrųjų sąlygų 8 skyriuje nurodyti bendrieji reikalavimai Pasiūlymų rengimui ir pateikimui.** |  |
| Nacionaliniam saugumui užtikrinti svarbi įmonė | Pagal NSUSOAĮ[[5]](#footnote-6) 2 str. 1 d., antros kategorijos nacionaliniam saugumui užtikrinti svarbios įmonės:  1) NSUSOAĮ 2 priede nurodytos pagal savo paskirtį ar veiklos pobūdį turinčios strateginę reikšmę nacionalinio saugumo interesams akcinės bendrovės arba uždarosios akcinės bendrovės, kurių ne mažiau kaip 2/3 balsų visuotiniame akcininkų susirinkime suteikiančių akcijų priklauso valstybei, savivaldybei ar valstybės valdomai bendrovei;  2) valstybės valdomos bendrovės, kurioms buvo perleista nuosavybės teisė į valstybei priklausančias 1 punkte nurodytos įmonės akcijas. | LTG,  LTG Infra,  LTG Link,  LTG Cargo[[6]](#footnote-7), |
| Pirkimo bendrosios ir specialiosios sąlygos | Visos sąlygos, susijusios su konkrečiu pirkimo objektu, jam keliamais reikalavimais, pirkimo procedūros elementais bei kitomis sąlygomis.  Sąlygos skiriamos į dvi dalis: **Bendrosios sąlygos** ir **Specialiosios sąlygos**. Bendrosios sąlygos teikiamos kaip Specialiųjų sąlygų priedas. |  |
| Pirkimo sąlygos | Pirkimo sąlygos apima Bendrąsias ir Specialiąsias sąlygas, bei jų priedus. |  |
| Pasiūlymų patikslinimo, papildymo ar paaiškinimo taisyklės | Pasiūlymų patikslinimo, papildymo ar paaiškinimo taisyklės, patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 (aktuali redakcija), kuriomis rekomenduojama vadovautis atliekant mažos vertės Pirkime gautų pasiūlymų vertinimą. |  |

* 1. KC turi teisę savo iniciatyva nutraukti pradėtas pirkimo procedūras, jei atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas KC poreikių neatitinkantis pirkimo objektas.
  2. KC privalo nutraukti pradėtas pirkimo procedūras, jei jeigu buvo pažeisti VPĮ 17 straipsnio 1 dalyje / PĮ 29 straipsnio 1 dalyje nustatyti principai ir atitinkamos padėties negalima ištaisyti. .
  3. KC laikys, kad visi tiekėjai, teikiantys Pasiūlymus, yra susipažinę su pirkimo dokumentais, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp KC ir tiekėjų susiklostantiems santykiams, kylantiems iš (ar) susijusiems su šiuo pirkimu. Su visais Lietuvos Respublikos teisės aktais galima susipažinti internetinėje duomenų bazėje https://www.e-tar.lt/portal/lt/index. Su Aprašu galima susipažinti Centriniame viešųjų pirkimų portale:

[*http://mw.eviesiejipirkimai.lt/vpm/SVPTS/svpts\_sarasas.asp?SBJ\_ID=1020012466*](http://mw.eviesiejipirkimai.lt/vpm/SVPTS/svpts_sarasas.asp?SBJ_ID=1020012466)

# **KC IR TIEKĖJO BENDRAVIMO PRIEMONĖS**

* 1. KC ir tiekėjo bendravimas vyksta tik CVP IS priemonėmis, išskyrus:
     1. bendravimą pasirašant sutartį ir keičiantis informacija dėl sutarties pasirašymo, jeigu KC siųsdamas kvietimą pasirašyti sutartį, nurodo kitas bendravimo priemones.
     2. pretenzijų pateikimą (pretenzijos gali būti teikiamos raštu tiekėjo pasirinktomis priemonėmis)).
  2. Mokomąją medžiagą, kaip prisijungti ir naudotis CVP IS, galima rasti Viešųjų pirkimų tarnybos tinklalapyje [www.vpt.lrv.lt](http://www.vpt.lrv.lt).
  3. KC neatsako už CVP IS sutrikimus ar kitus nenumatytus atvejus, dėl kurių elektroniniai Pasiūlymai nebuvo gauti ar gauti pavėluotai. Atsižvelgiant į tai, Tiekėjams siūloma rengti elektroninius Pasiūlymus taip, kad liktų pakankamai laiko jiems laiku ir tinkamai pateikti. Dėl klausimų, susijusių su CVP IS naudojimu, veikimu ar galimybėmis, siūloma kreiptis tiesiogiai į CVP IS administratorių.

# **PIRKIMO DOKUMENTŲ PAAIŠKINIMAS / PATIKSLINIMAS**

* 1. Pirkimo sąlygos gali būti aiškinamos ir (arba) tikslinamos tiek KC iniciatyva, tiek Tiekėjų iniciatyva jiems CVP IS susirašinėjimo priemonėmis kreipiantis į KC. Nepriklausomai nuo to, kieno iniciatyva vyksta Pirkimo sąlygų paaiškinimas / patikslinimas, taikomi tie patys terminai ir sąlygos.
  2. KC neketina rengti susitikimo su tiekėjais dėl pirkimo dokumentų paaiškinimo.
  3. Bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas. Tuo atveju, kai skelbime apie pirkimą pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą.
  4. Kai tiekėjai kreipiasi dėl Pirkimo dokumentų nuostatų, susijusių su Pasiūlymų pateikimu, paaiškinimo / patikslinimo, nurodyti dokumentai turi būti pateikti ne vėliau kaip:

|  |  |
| --- | --- |
| Tiekėjo prašymas paaiškinti/ patikslinti Pirkimo dokumentus | **2 (dvi)** darbo dienos iki Pasiūlymų pateikimo termino pabaigos |
| KC pateikiamas Pirkimo dokumentų paaiškinimas/ patikslinimas | **1 (viena)** darbo diena iki Pasiūlymų pateikimo termino pabaigos |

* 1. Pasiūlymų pateikimo terminas yra pratęsiamas, jeigu aiškinant ir/ ar tikslinant Pirkimo dokumentus atliekami reikšmingi Pirkimo dokumentų pakeitimai, kurie turi įtakos Pasiūlymų parengimui.
  2. Pirkimo dokumentų paaiškinimas/patikslinimas paskelbiamas CVP IS kartu su kitais pirkimo dokumentais ir išsiunčiamas CVP IS susirašinėjimo priemonėmis, neatskleidžiant, iš ko buvo gautas prašymas tokį paaiškinimą ar patikslinimą pateikti. Jei pirkimo dokumentai papildomai buvo skelbiami kituose šaltiniuose, paaiškinimai, patikslinimai paskelbiami ir juose.
  3. KC pirkimo dokumentus paaiškindamas / patikslindamas savo iniciatyva laikosi šio skyriaus nurodytų procedūrų.

# **PAŠALINIMO PAGRINDAI**

* 1. Tiekėjo pašalinimo pagrindai (jeigu tokius reikalavimus KC kelia) nustatyti Specialiosiose sąlygose.
  2. Jei Specialiosiose sąlygose nurodyta, kad pirkimo objektas skaidomas į dalis, Specialiųjų sąlygų priede nurodyti reikalavimai dėl pašalinimo pagrindų nebuvimo (jeigu tokius reikalavimus KC kelia) taikomi visoms pirkimo objekto dalims.
  3. KC tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš Specialiųjų sąlygų priede nustatytų pašalinimo pagrindų (jeigu tokius reikalavimus KC kelia).
  4. KC nepašalina Tiekėjo iš pirkimo procedūros dėl esamų pašalinimo pagrindų, kai yra abi šios sąlygos kartu:
     1. tiekėjas pateikė KC informaciją apie tai, kad ėmėsi šių priemonių:
        1. savanoriškai sumokėjo arba įsipareigojo sumokėti kompensaciją už žalą, padarytą dėl VPĮ 46 str. 1 ir 4 dalyse nurodytos nusikalstamos veikos arba pažeidimo, jeigu taikytina;
        2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
        3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai.
     2. KC įvertino Tiekėjo informaciją, pateiktą pagal 5.4.1 punktą, ir priėmė motyvuotą sprendimą, kad priemonės, kurių ėmėsi Tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. KC pateikia Tiekėjui motyvuotą sprendimą raštu ne vėliau kaip per 10 (dešimt) dienų nuo 5.4.1 punkte nurodytos Tiekėjo informacijos gavimo.

# **RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS**

* 1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį ir laikantis šio skyriaus 6.2 punkte nustatyto reikalavimo.
  2. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, **tik tuo atveju, jeigu tie subjektai patys vykdys sutarties įsipareigojimus, kuriems reikia jų turimų pajėgumų**.
  3. Šio skyriaus 6.1 ir 6.2 punktuose nurodytomis sąlygomis Tiekėjų grupė gali remtis grupės dalyvių arba kitų ūkio subjektų pajėgumais.
  4. Jeigu Tiekėjas remiasi kito ūkio subjekto pajėgumais, jis, teikdamas Pasiūlymą, turi pateikti įrodymus, kurie patvirtintų, kad Tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus pirkimą, Sutarties vykdymo metu Tiekėjui bus prieinami kitų ūkio subjektų ištekliai (pateikiamas skenuotas dokumentas elektroninėje formoje).
  5. Jei taikoma (ar taikoma nurodyta Specialiųjų sąlygų priede „Reikalavimai tiekėjų kvalifikacijai“): Tiekėjas ir ūkio subjektai, kurių pajėgumais remiasi, kad atitiktų ekonominio ir finansinio pajėgumo reikalavimus, turi prisiimti solidarią atsakomybę už pirkimo sutarties įvykdymą. Tai pagrįsdamas Tiekėjas kartu su Pasiūlymu privalo pateikti šio ūkio subjekto pasirašytos laidavimo sutarties skaitmeninę kopiją, ketinimų protokolus, bendradarbiavimo sutarties kopiją ar kitus dokumentus, patvirtinančius, kad subjektas, kurio pajėgumais remiamasi, įsipareigoja solidariai atsakyti už Tiekėjo įsipareigojimų pagal sutartį vykdymą. Pažymėtina, kad paslaugų ir darbų pirkimų atveju, jei Tiekėjas remiasi ūkio subjektų kvalifikacija, tai tik tas ūkio subjektas ir gali atlikti paslaugas / darbus ta apimtimi, kiek tai liečia keliamus kvalifikacijos reikalavimus.
  6. Kai Tiekėjas remiasi kitų ūkio subjektų pajėgumais, KC neatsižvelgia į tai, koks teisinis ryšys sieja Tiekėją ir tą ūkio subjektą, kurio pajėgumais jis remiasi.
  7. Tiekėjas savo Pasiūlyme privalo nurodyti:
     1. ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus KC kelia). **Šiais ūkio subjektais laikomi ir ekspertai, kurie** pirkimo laimėjimo ir Pirkimo sutarties sudarymo atveju **bus įdarbinti** tiekėjo (kvazisubtiekėjai).
     2. **kokiai Pirkimo sutarties daliai** ir kokius **subtiekėjus**, jeigu jie yra žinomi, **jis ketina pasitelkti**, t. y. tiekėjas Pasiūlyme neprivalo nurodyti, kokius subtiekėjus pasitelks Pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma Pirkimo sutartis. Subtiekėjai nėra laikomi ūkio subjektais, jeigu šie tik vykdo sutartines tiekėjo prievoles, tačiau tiekėjas nesiremia jų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Subtiekėjų pasitelkimo tvarka sutarties vykdymo metu nustatyta sutarties nuostatose.
  8. Jeigu ūkio subjektas, kurio pajėgumais remiasi Tiekėjas, Pasiūlyme nėra nurodomas, šio ūkio subjekto pajėgumais remtis negalima. Tačiau, jeigu Pasiūlyme nurodytas ūkio subjektas netenkina jam keliamų reikalavimų, jis per KC CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.
  9. **KC neriboja Tiekėjų galimybės esminių užduočių atlikimui pasitelkti subtiekėjus ir (arba) Tiekėjų grupės narius.**

# **TIEKĖJŲ GRUPĖS DALYVAVIMAS PIRKIME**

* 1. Jei pirkime dalyvauja tiekėjų grupė, ji Pasiūlyme turi pateikti jungtinės veiklos sutarties (toliau – **JVS**) skaitmeninę kopiją. JVS turi būti nurodyta:

|  |  |
| --- | --- |
| **Kokios sąlygos turi būti nurodytos JVS** | **Sąlygos reikšmė** |
| 1. Informacija apie Tiekėjų grupės sudėtį | Būtina |
| 1. Kiekvieno Tiekėjų grupės nario įsipareigojimai | Būtina |
| 1. Numatyta solidari visų JVS narių atsakomybė už iš šio Pirkimo pagrindu sudaromos sutarties kylančių prievolių KC ar Įgaliotojui ir įsipareigojimų neįvykdymą arba netinkamą įvykdymą (įskaitant ir tokius iš sutarties kylančius bendrus įsipareigojimus, kurie savo esme tęstųsi ilgiau nei sutarties ar JVS terminas) | Būtina |
| 1. Nuostata, kad JVS nustatytų narių keitimas yra laikomas esminiu sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką KC sutikimą | Būtina |
| 1. Atstovaujantis JVS narys, kuris tvarkys visus bendruosius klausimus, susijusius su Pirkimu | Būtina |
| 1. JVS narys, įgaliotas teikti sąskaitas ir pasirašyti su sutarties įgyvendinimu susijusius dokumentus | Būtina |

* 1. KC nereikalauja, kad tiekėjų grupės pateiktą Pasiūlymą pripažinus laimėjusiu ir pasiūlius sudaryti Pirkimo sutartį, ši tiekėjų grupė įgytų tam tikrą teisinę formą.

# **REIKALAVIMAI PASIŪLYMŲ RENGIMUI IR PATEIKIMUI**

**Bendrieji reikalavimai pasiūlymų rengimui ir pateikimui**

* 1. Pateikdamas Pasiūlymą, tiekėjas sutinka su šiomis Bendrosiomis ir Specialiosiomis sąlygomis, jų priedais ir patvirtina, kad jo Pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.
  2. KC (Įgaliotojas/-jai) neatlygins Tiekėjams jokių su Pasiūlymų rengimu ir pateikimu susijusių išlaidų, taip pat išlaidų, susijusių su KC priimtais sprendimais vadovaujantis Pirkimo dokumentų nuostatų, VPĮ, PĮ nuostatų ir teismų praktikos taikymu.
  3. Pasiūlymą sudaro tiekėjo pateiktų atitinkamų duomenų ir dokumentų visuma. Kokie dokumentai turi būti pateikiami kartu su Pasiūlymu, nurodyta Specialiosiose sąlygose.
  4. Tiekėjo Pasiūlymas turi būti pateikiamas pagal parengtą formą, pridėtą prie Specialiųjų sąlygų.
  5. Pasiūlyme turi būti nurodoma, kurios Pasiūlymo dalys bei dokumentai yra konfidencialūs, kadangi laimėjusio Tiekėjo Pasiūlymas ir Pirkimo sutartis bei jos pakeitimai teisės aktų nustatyta tvarka viešinami CVP IS.
  6. Išsami informacija, susijusi su Pasiūlymų konfidencialumu, pateikiama šių Bendrųjų sąlygų 11 skyriuje.
  7. Jei Specialiosiose sąlygose nenurodyta kitaip, Pasiūlymas turi būti pateikiamas tik elektroninėmis priemonėmis, naudojant CVP IS.
  8. Pasiūlymas laikomas tinkamai pateiktu, kai jis pateikiamas per CVP IS arba elektroniniu paštu (jei taikoma). Pasiūlymo ir jų priedų atskirai **pasirašyti nereikia**. Už Pasiūlyme ir kartu su jais pateiktuose dokumentuose pateiktos informacijos teisingumą ir dokumentų autentiškumą atsako tiekėjas. Kitų institucijų išduoti (parengti) dokumentai turi būti pasirašyti šių institucijų vadovų ar jų įgaliotų asmenų). Oficialiai pripažįstami galiojantys dokumentai gali būti nepasirašyti.

Dokumentai gali būti pateikiami:

* + 1. tiesiogiai elektroninėmis priemonėmis suformuoti dokumentai;
    2. skaitmeninės dokumentų kopijos.
  1. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc, odt ir kt.). KC, kilus abejonėms dėl patvirtintos kopijos atitikties originalui, pasilieka sau teisę reikalauti pateikti dokumentų originalus.
  2. Kai pirkimas vykdomas lietuvių kalba, Pasiūlymai turi būti rengiami lietuvių kalba, išskyrus Specialiosiose sąlygose nustatytus atvejus. Jei atitinkami dokumentai yra išduoti kita kalba nei nurodyta Specialiosiose sąlygose, turi būti pateiktas patvirtintas vertimas į lietuvių kalbą. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu. Interpretuojant Pasiūlymą pirmenybė teikiama vertimui į lietuvių kalbą, išskyrus Pasiūlymų galiojimo užtikrinimą, kur pirmenybė teikiama originaliam tekstui anglų kalba, bei atvejus, kai Specialiosiose sąlygose nurodoma jog dokumentai priimami ir kita kalba. Taip pat KC turi teisę prašyti pateikti dokumentus, legalizuotus ir (ar) patvirtintus pažyma Apostille, jeigu kyla pagrįstų abejonių dėl dokumentų tikrumo.
  3. Tiekėjas gali pateikti tik vieną Pasiūlymą. Jeigu Specialiosiose sąlygose numatyta, kad Pirkimo objektas skaidomas į dalis, Tiekėjas gali teikti tik po vieną Pasiūlymą atskirai kiekvienai Pirkimo objekto daliai, nepriklausomai nuo to, ar jis Pirkime dalyvauja individualiai, ar kaip Tiekėjų grupės narys. Jei Tiekėjas pateiks daugiau nei vieną Pasiūlymą, nei vienas pateiktas Pasiūlymas nebus vertinamas.
  4. Tiekėjui nėra leidžiama pateikti alternatyvių Pasiūlymų, jeigu Specialiosiose sąlygose nenustatyta kitaip. Tiekėjui pateikus alternatyvų Pasiūlymą, jo Pasiūlymas ir alternatyvus Pasiūlymas (alternatyvūs Pasiūlymai) atmetami (išskyrus atvejus, kai pagal Specialiųjų sąlygų reikalavimus alternatyvius Pasiūlymus pateikti galima).
  5. Pasiūlyme kaina ar sąnaudos nurodomos eurais, išreiškiant ir apskaičiuojant taip, kaip nurodyta Specialiosiose sąlygose ir ar jų prieduose. Apskaičiuojant kainą ar sąnaudas, turi būti atsižvelgta į visą techninėje specifikacijoje nurodytą pirkimo objekto apimtį, kainos ar sąnaudų sudėtines dalis, į techninės specifikacijos reikalavimus ir pan. Į kainą ar sąnaudas turi būti įskaityti visi mokesčiai ir visos tiekėjo išlaidos pagal techninės specifikacijos reikalavimus. Pirkime (jei perkamos prekės) taikomos Incoterms DDP - pardavėjas prisiima visą atsakomybę ir išlaidas iki prekės atgabenimo į pirkėjo nurodytą vietą, įskaitant transportą, draudimą, muitus, PVM ir kitus mokesčius.
  6. **Visos kainos ar sąnaudos (ir jų sudėtinės dalys) Pasiūlymuose turi būti nurodomos dviejų skaičių po kablelio tikslumu,** jeigu Specialiosiose sąlygose nenustatyta kitaip**.**
  7. Tiekėjas gali teikti Pasiūlymą ir / ar sudaryti sutartį, tik jei nėra objektyvių ir pagrįstų priežasčių, dėl kurių negalėtų būti sudaroma sutartis (pavyzdžiui: interesų konflikto, audito paslaugų teikėjams taikomų ribojimų teikiant kitas, nei finansinių ataskaitų auditas, paslaugas, kaip numatyta 2014 m. balandžio 16 d. Europos Parlamento ir Tarybos reglamente (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB (toliau – Reglamentas) 5 straipsnyje, Lietuvos Respublikos finansinių ataskaitų audito įstatymo 4 straipsnyje ir pan.). Tiekėjas iki susipažinimo su Pasiūlymais dienos raštu kreipiasi į LTG Audito komitetą pritarimo (el.p. vidaus.auditas@ltg.lt) ir privalo KC prašymu ar savo iniciatyva pateikti informaciją bei pagrįstus įrodymus dėl grėsmių nepriklausomumui (ne)buvimo, kai:

1. tiekėjas yra LTG įmonių grupės įmonės audito paslaugų teikėjas ir jam taikomi ribojimai teikiant kitas, nei finansinių ataskaitų audito, paslaugas, nustatyti Reglamento 5 straipsnyje;
2. tiekėjas dalyvauja LTG įmonių grupės įmonės vykdomame audito paslaugų (kaip apibrėžta Reglamente) pirkime.
   1. Tiekėjas LTG Audito komitetui turi pateikti šią informaciją bei pagrįstus įrodymus dėl grėsmių nepriklausomumui (ne)buvimo:
3. informaciją, kokių paslaugų pirkime tiekėjas ketina dalyvauti, pateikti detalų šių paslaugų aprašymą arba pateikti nuorodą į paskelbtus pirkimo dokumentus;
4. numatomą šių paslaugų apimtį;
5. argumentus, kodėl planuojamos teikti paslaugos nėra priskiriamos prie draudžiamų paslaugų ir šių paslaugų teikimas nesukeltų grėsmės tiekėjo nepriklausomumui;
6. tais atvejais, kai tiekėjas priklauso tinklui, tinklo vidaus rizikų vertinimo padalinio atlikto tiekėjo nepriklausomumo įvertinimo ir patvirtinimo įrodymus, įskaitant ir tiekėjo kreipimąsi į tinklą dėl nepriklausomumo vertinimo.

**Reikalavimai dokumentams, pagrindžiantiems tiekėjų kvalifikaciją**

* 1. Tiekėjo kvalifikacija turi būti įgyta iki Pasiūlymų pateikimo termino pabaigos ir tai turi būti užfiksuota patvirtinančiame dokumente.
  2. Jei Pasiūlymą teikia Tiekėjų grupė, kvalifikacijos reikalavimus turi atitikti tas Tiekėjų grupės narys, kuris bus pasitelktas toms užduotims pagal pirkimo sutartį įvykdyti.
  3. Dokumentų, kurie patvirtina, kad tiekėjas atitinka reikalavimus tiekėjams, nereikalaujama pateikti, jeigu KC:
     1. turi galimybę susipažinti su šiais dokumentais ar informacija tiesiogiai ir neatlygintinai prisijungus prie nacionalinės duomenų bazės bet kurioje valstybėje narėje arba naudodamasis CVP IS priemonėmis;
     2. šiuos dokumentus jau turi iš ankstesnių pirkimo procedūrų.
  4. KC turi teisę paprašyti Tiekėjo pateikti užsienio valstybėje išduotų dokumentų legalizavimo ir (ar) tvirtinimo pažymas (Apostille), išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo pažymos (Apostille).
  5. Jei pirkimo dokumentuose yra reikalaujama, o tiekėjas negali pateikti Specialiųjų sąlygų priede nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų Viešųjų pirkimų įstatymo 46 straipsnio 1 ir 3 dalyse ir 6 dalies 2 punkte keliamų klausimų (jei analogiški klausimai keliami ir pirkimo dokumentuose), jie gali būti pakeisti priesaikos deklaracija ar oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  6. Jeigu Tiekėjas dėl pateisinamų priežasčių negali pateikti reikalaujamų jo finansinį ir ekonominį pajėgumą įrodančių dokumentų, jis turi teisę (KC sutikus, kad Tiekėjo nurodytos priežastys yra pateisinamos) pateikti kitus KC priimtinus dokumentus.

# **PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

* 1. Pasiūlymas galioja Specialiosiose sąlygose nurodytą laiką.
  2. Pirkimo procedūros metu KC gali prašyti, kad tiekėjas pratęstų Pasiūlymo galiojimą iki konkrečiai nurodyto termino. Jeigu tiekėjas neatsako į KC prašymą pratęsti Pasiūlymo galiojimo terminą, jo nepratęsia, laikoma, kad jis atmetė šį prašymą. Tiekėjo, kuris atmetė KC prašymą, Pasiūlymas toliau nenagrinėjamas ir nevertinamas.
  3. Reikalaujamo užtikrinimo dydis nustatytas Specialiosiose sąlygose.
     1. Atvejai, kada KC įgyja ir kada praranda teisę į Pasiūlymo galiojimo užtikrinimą:

|  |  |
| --- | --- |
| **KC įgyja teisę pasinaudoti Pasiūlymų galiojimo užtikrinimu, kai:** | **KC praranda teisę pasinaudoti Pasiūlymų galiojimo užtikrinimu, kai:** |
| 1. Tiekėjas atšaukia arba pakeičia savo Pasiūlymą pasiūlymo galiojimo laikotarpiu, išskyrus, jei Pasiūlymas atšaukiamas arba pakeičiamas iki Pasiūlymų pateikimo termino pabaigos | 1. pasibaigia Pasiūlymo galiojimo užtikrinimo galiojimo laikas |
| 1. laimėjęs pirkimą Tiekėjas vengia arba atsisako pasirašyti sutartį per KC nurodytą terminą | 1. įsigalioja sutartis ir pateikiamas sutarties sąlygas atitinkantis sutarties įvykdymo užtikrinimas (jei reikalaujama) |
| 1. laimėjęs pirkimą Tiekėjas vengia, vėluoja arba atsisako pateikti sutarties įvykdymo užtikrinimą patvirtinantį dokumentą per sutartyje nustatytą terminą | 1. buvo nutrauktos pirkimo procedūros |
|  | 1. atmetami visi Pasiūlymai |

* 1. KC pareikalavus pasinaudoti Pasiūlymo galiojimo užtikrinimu, jis privalo būti išmokėtas ne vėliau kaip per 30 (trisdešimt) dienų nuo pareikalavimo momento.

# **PASIŪLYMŲ ŠIFRAVIMAS**

* 1. Tiekėjo teikiamas Pasiūlymas gali būti užšifruojamas (išskyrus atvejus, kai Specialiosiose sąlygose KC yra nurodęs, kad pats nustato fiksuotą kainą ar fiksuotas sąnaudas, o tiekėjai konkuruoja ir ekonomiškai naudingiausias Pasiūlymas išrenkamas tik kokybės kriterijų pagrindu).
  2. Instrukcija, kaip tiekėjui užšifruoti Pasiūlymą galima rasti šiuo adresu: <https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf>
  3. Informacija dėl Pasiūlymų šifravimo:

|  |  |  |  |  |
| --- | --- | --- | --- | --- |
| **Kada gali būti pateikiamas užšifruotas Pasiūlymas** | **Ką turi pateikti tiekėjas** | **Kokiu būdu turi būti pateikiama informacija** | **Iki kada pateikti slaptažodį** | **Slaptažodžio nepateikimo laiku pasekmės** |
| iki Pasiūlymų pateikimo termino pabaigos | Slaptažodį | CVP IS priemonėmis | iki susipažinimo su Pasiūlymais procedūros (posėdžio) pradžios | * Pasiūlymas laikomas nepateiktu; * nėra vertinamas. |

# **PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PASIŪLYMAIS**

* 1. KC paprašius galimas laimėtojas turi nurodyti, kokia Pasiūlyme pateikta informacija yra konfidenciali, jei tokia yra. Konfidencialius dokumentus tiekėjas nurodo Pasiūlymo formos priede. Tiekėjas Pasiūlymo priede turės aiškiai nurodyti, kurios Pasiūlymo dalys yra konfidencialios, kadangi laimėjusio tiekėjo Pasiūlymas ir sutartis bei jos pakeitimai teisės aktų nustatyta tvarka viešinami CVP IS.
  2. Konfidencialia informacija, kurią tiekėjas nurodo Pasiūlymo formoje, gali būti, įskaitant, bet neapsiribojant, komercinė (gamybinė) paslaptis ir konfidencialieji Pasiūlymo aspektai.
  3. Kas nėra laikytina konfidencialia informacija:

|  |  |
| --- | --- |
| **Informacijos pobūdis** | **Informacijos statusas** |
| 1. informacija, kurios neatskleidimas pažeistų teisės aktus, nustatančius informacijos atskleidimo ar teisės gauti informaciją reikalavimus | Nekonfidenciali |
| 1. informacija, susijusi su tiekėjo pašalinimo pagrindų nebuvimu, atitiktimi kvalifikacijos reikalavimams (išskyrus duomenis, susijusius su fizinių asmenų asmens duomenų apsauga), kokybės vadybos sistemos ir (arba) aplinkos apsaugos vadybos sistemos standartams bei tai patvirtinantys dokumentai\*\* | Nekonfidenciali |
| 1. informacija apie pasitelktus ūkio subjektus, kurių pajėgumais remiasi tiekėjas, ir subtiekėjus | Nekonfidenciali |

*\* VPĮ 33, 58 ir 86 str. 9 d. ir atitinkamai PĮ 46, 68, 94 str. 9 d.*

*\*\* išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis, tuo atveju, kai ši informacija reikalinga tiekėjui jo teisėtiems interesams ginti.*

* 1. Tiekėjui nurodžius, kad jo visas Pasiūlymas yra konfidencialus, KC dėl šios informacijos konfidencialumo neprivalės papildomai kreiptis į tiekėją ir visais atvejais laikys ją nekonfidencialia bei galės ją viešinti teisės aktuose nustatyta tvarka, nesikreipdama į tiekėją papildomų įrodymų, pagrindimo.
  2. Jeigu KC kyla abejonių dėl tiekėjo Pasiūlyme nurodytos informacijos konfidencialumo, KC prašo tiekėjo įrodyti, kodėl nurodyta informacija yra konfidenciali. Jeigu tiekėjas per KC nurodytą terminą, kuris nustatomas ne trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.

# **PASIŪLYMŲ NAGRINĖJIMAS IR VERTINIMAS**

* 1. Tiekėjai negali dalyvauti Pasiūlymų susipažinimo, nagrinėjimo, vertinimo ir palyginimo procedūrose. Jei Specialiosiose sąlygose nurodyta, kad pirkimo objektas skaidomas į dalis – kiekvienos pirkimo objekto dalies Pasiūlymai nagrinėjami ir vertinami atskirai.
  2. Kriterijus (-ai), pagal kurį (-iuos) išrenkamas ekonomiškai naudingiausias Pasiūlymas, nurodytas (-i) Specialiosiose sąlygose.
  3. Pasiūlymai vertinami, vadovaujantis VPĮ 55, 56 ir 57 str. / PĮ 64, 65 ir 66 str. nuostatomis.
  4. Jei su Pasiūlymu pateikiami dokumentai teikiami elektronine forma, t. y. tiesiogiai suformuoti elektroninėmis priemonėmis, jie turi būti teikiami šiais formatais: doc, docx, adoc, pdf, xls, xlsx, jpg, jpeg, pps, ppsx, gif ir zip. Tuo atveju, jei dokumentai pateikiami kitais, nei nustatyti, duomenų failų formatais ir KC neturi techninių galimybių susipažinti su Pasiūlymu arba Pasiūlymas pateiktas sugadintame dokumente, kurio negalima atidaryti naudojant programas, skirtas skaityti aukščiau paminėtiems formatams, toks tiekėjo Pasiūlymas atmetamas.
  5. Pasiūlymuose nurodytos kainos ar sąnaudos vertinamos eurais, taip pat pagal sutartį atsiskaitoma eurais. Jeigu Pasiūlymuose kainos ar sąnaudos nurodytos užsienio valiuta, jos perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos Banko nustatomą ir skelbiamą orientacinį euro ir užsienio valiutų santykį paskutinę Pasiūlymų pateikimo termino dieną.
  6. Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, KC, nepažeisdamas lygiateisiškumo ir skaidrumo principų gali prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų įstatymo 45 straipsnio 3 dalies / 58 straipsnio 5 dalies nuostatomis ir pagrindiniais pirkimų principais įvertinęs pateiktų Pasiūlymų atitiktį pirkimo dokumentuose nustatytiems reikalavimams, KC turi teisę raštu reikalauti tiekėjo pagrįsti siūlomą kainą ar sąnaudas (ar Pasiūlymo sudedamųjų dalių kainas ar sąnaudas), jei jos atrodo per mažos tinkamam Pirkimo sutarties įvykdymui (tiekėjo iki KC nustatyto termino nepagrindusio ar netinkamai pagrindusio siūlomą kainą ar sąnaudas Pasiūlymas atmetamas).
  7. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus, atitinka reikalavimus dėl nacionalinio saugumo (jei tokie buvo taikyti) ir tiekėjo siūloma kaina nėra per didelė ir KC nepriimtina. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas KC prieš pradedant pirkimo procedūrą, ir KC pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Kaina laikytina per didele ir nepriimtina, jei ji viršija pirkimui skirtas lėšas, numatytas prieš pradedant pirkimo procedūrą. Pirkimui skirtų lėšų suma, nustatyta ir užfiksuota KC rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, KC ekonomiškai naudingiausiame pasiūlyme nurodyta kaina yra priimtina ir KC gali pagrįsti šios kainos priimtinumą ir suderinamumą su racionalaus lėšų naudojimo principu***.***
  8. Įvertinus tiekėjo siūlomą kainą ekonominio naudingumo mažėjimo tvarka yra nustatoma Pasiūlymų eilė. Eilė nesudaroma, jei pasiūlymą pateikė ar pirkimo procedūrų metu atmetus kitus pasiūlymus, liko vienas tiekėjas. Tais atvejais, kai kelių tiekėjų Pasiūlymų ekonominis naudingumas yra vienodas, sudarant Pasiūlymų eilę pirmesnis į šią eilę įrašomas tiekėjas, kurio Pasiūlymas pateiktas anksčiausiai.
  9. Sudarius Pasiūlymų eilę, KC raštu iš galimo laimėtojo prašo per jo nustatytą protingą terminą pateikti dokumentus, kurie patvirtina, kad tiekėjas atitinka reikalavimus tiekėjų kvalifikacijai, nacionalinio saugumo reikalavimams (jei taikoma). Tuo atveju, jei galimas laimėtojas iki KC nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, KC šio tiekėjo Pasiūlymą atmeta ir prašo atitinkamus dokumentus pateikti kitą tiekėją, kurio Pasiūlymas pagal patikslintą Pasiūlymų eilę gali būti nustatytas laimėjusiu.
  10. KC gali nevertinti viso tiekėjo Pasiūlymo, jeigu patikrinus jo dalį nustato, kad Pasiūlymas, vadovaujantis pirkimo dokumentų reikalavimais, turi būti atmetamas.
  11. Jei ekonomiškai naudingiausias Pasiūlymas išrenkamas pagal kainos kriterijų, KC gali vertinti tik tą Pasiūlymą, kuris nustatomas kaip galimas laimėtojas. Jei įvertinus tokį Pasiūlymą paaiškėja, kad jis negali būti pripažintas laimėtoju, jo Pasiūlymas atmetamas ir toliau tikrinamas Pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs Pasiūlymas ar atmetami visi gauti Pasiūlymai.

# **PASIŪLYMŲ ATMETIMO PRIEŽASTYS**

* 1. Tiekėjo pateiktas Pasiūlymas atmetamas, jeigu:

1. jis yra nepriimtinas, kai yra bent viena šių sąlygų:
2. jis neatitinka Pirkimo sąlygose nustatytų reikalavimų, įskaitant Tiekėjo pašalinimo pagrindų nebuvimą, kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų, nacionalinio saugumo reikalavimų jeigu taikoma;
3. Pasiūlyme pasiūlyta kaina viršija Pirkimui skirtas lėšas, KC nustatytas prieš pradedant Pirkimo .procedūrą, išskyrus VPĮ 45 str. 1 d. 5 p. / PĮ 58 str. 1 d. 5 p. numatytus atvejus;
4. jis gautas pavėluotai;
5. dėl jo KC turi įrodymų apie neleistino susitarimo ar korupcijos atvejus;
6. Tiekėjo Pasiūlyme buvo pasiūlyta neįprastai maža kaina arba neįprastai mažos sąnaudos ir Tiekėjas, KC prašymu, iki nurodyto termino nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos arba sąnaudų;
7. Pasiūlymas yra netinkamas, kai neatitinka Pirkimo objekto, įskaitant Techninėje specifikacijoje nustatytus reikalavimus, ir negalėtų patenkinti Pirkimo sąlygose nustatytų Pirkimo objektui keliamų KC poreikių ir reikalavimų;
8. Tiekėjas per KC nustatytą protingą terminą neištaisė aritmetinių klaidų arba jas ištaisė netinkamai;
9. Tiekėjas neatliko demonstracijos, kai demonstracijoje privalomi buvo pagrindiniai perkamo objekto reikalavimai;
10. Tiekėjo pateikto dokumento vertimas iš esmės neatitinka pateikto originalo turinio ir jis nepateikė paaiškinimo KC dėl vertinimo neatitikimo;
11. Tiekėjas pateikė melagingą informaciją apie nustatytų reikalavimų atitikimą, įskaitant informaciją, nurodytą Tiekėjo pateiktoje EBVPD, kurią KC gali įrodyti bet kokiomis teisėtomis priemonėmis. Tokiu atveju, KC, vadovaudamasis VPĮ 52 straipsnio arba PĮ 63 straipsnio nuostatomis, taip pat paskelbia informaciją apie tokį Tiekėją CVP IS;
12. Tiekėjas per KC nustatytą terminą, nepaaiškino, nepatikslino, nepapildė ar nepateikė Pirkimo sąlygose nurodytų kartu su Pasiūlymu teikiamų dokumentų įskaitant savo ir (ar) pasitelktų ūkio subjektų /Pašalinimo pagrindų nebuvimą ir (ar) atitikimą Kvalifikacijos reikalavimams ar kitiems Pirkimo sąlygose nustatytiems reikalavimams pagrindžiančių dokumentų, įskaitant atitikties nacionalinio saugumo reikalavimams, o pakartotinas kreipimasis į Tiekėją yra negalimas, vadovaujantis Pasiūlymų patikslinimo, papildymo ar paaiškinimo taisyklėmis;
13. Tiekėjas ir (ar) su juo ketinamas sudaryti sandoris, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Lietuvos Respublikos Vyriausybės sprendimu ir (ar) Nacionaliniam saugumui užtikrinti svarbių objektų apsaugos koordinavimo komisijos išvada yra pripažįstamas (-i) neatitinkančiu (-iais) nacionalinio saugumo interesų;
14. Tiekėjo, su kuriuo dėl objektyvių ir pagrįstų priežasčių (pavyzdžiui, interesų konflikto, audito paslaugų teikėjams taikomų ribojimų teikiant kitas, nei finansinių ataskaitų auditas, paslaugas, kaip numatyta 2014 m. balandžio 16 d. Europos Parlamento ir Tarybos reglamente (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB 5 straipsnyje, Lietuvos Respublikos finansinių ataskaitų audito įstatymo 4 straipsnyje, ir pan.) negali būti sudaroma sutartis, pasiūlymas atmetamas (jei taikoma);
15. Tiekėjo, kuris yra Susijusi šalis ir su kuriuo dėl objektyvių ir pagrįstų priežasčių, kaip numatyta 2023 m. gruodžio 12 d. LTG Valdybos sprendimu Nr. P/FN11/LTG/4 patvirtintoje Sandorių su susijusiomis šalimis politikoje[[7]](#footnote-8), negali būti sudaroma sutartis, pasiūlymas atmetamas;
16. kitais VPĮ, PĮ ir šiose Pirkimo sąlygose nurodytais atvejais.
    1. Jei pagal Pirkimo sąlygas netaikomas 12 skyriaus 12.11 punktas, vertinami ir palyginami tik tie Pasiūlymai, kurie atitinka Pirkimo sąlygose nurodytus reikalavimus.

# **INFORMAVIMAS APIE PIRKIMO PROCEDŪRŲ REZULTATUS**

* 1. KC Tiekėjams CVP IS priemonėmis pateikia šią informaciją apie pirkimą:

KC Tiekėjams CVP IS priemonėmis pateikia šią informaciją apie pirkimą:

| **Kada ir per kiek laiko pateikiama informacija** | **Pateikiamos informacijos pobūdis** | **Išimtys, kai KC neprivalo teikti informacijos** |
| --- | --- | --- |
| 1. Per 3 (tris) darbo dienas nuo sprendimo dėl pirkimo rezultatų priėmimo | 1. Apie priimtą sprendimą nustatyti laimėjusį Pasiūlymą, dėl kurio bus sudaroma pirkimo sutartis ar preliminarioji sutartis, pateikia VPĮ 58 straipsnio 2 dalyje / PĮ 68 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką; 2. Pasiūlymų eilė; 3. Laimėjusį Pasiūlymą pateikęs Tiekėjas; 4. Informacija, kad atidėjimo terminas netaikomas. 5. Priežastys, dėl kurių buvo priimtas sprendimas nesudaryti pirkimo sutarties ar preliminariosios sutarties (jei taikoma), 6. Priežastys, dėl kurių buvo priimtas sprendimas pradėti pirkimą iš naujo (jei taikoma). | 1. Vykdomas supaprastintas pirkimas ar VPĮ 2 priede nurodytų socialinių ir kitų specialiųjų paslaugų pirkimų atveju pirkimo sutartis, kurios numatoma vertė neviršija 10 000 Eur be PVM, sudaroma preliminariosios sutarties pagrindu; 2. Kai Pasiūlymas pateikiamas žodžiu ar pirkimo sutartis sudaroma žodžiu. |
| 1. Per 15 dienų nuo Tiekėjo prašymo gavimo | 1. Kandidatui – jo Pasiūlymo atmetimo priežastys. 2. Tiekėjui, kurio Pasiūlymas nebuvo atmestas - laimėjusio Pasiūlymo charakteristikas ir santykinius pranašumus, įskaitant kainą, dėl kurių šis Pasiūlymas buvo pripažintas geriausiu, taip pat šį Pasiūlymą pateikusio Tiekėjo ar preliminariosios sutarties šalių pavadinimus. 3. Tiekėjui, kurio Pasiūlymas buvo atmestas – Pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 55 straipsnio 10 dalies / PĮ 64 straipsnio 10 dalies nuostatomis, o VPĮ 37 straipsnio 6 ir 7 dalyse / PĮ 50 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų. | - |

* 1. KC neteikia VPĮ 58 straipsnyje arba PĮ 68 straipsnyje nurodytos informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus Tiekėjo komercinius interesus arba turi neigiamą poveikį Tiekėjų konkurencijai.

# **SUTARTIES SUDARYMAS**

* 1. Sutartis sudaroma nedelsiant, atidėjimo terminas nėra taikomas.
  2. KC, sudarydamas sutartį su laimėjusiu tiekėju, vadovaujasi VPĮ 86 straipsnio ir PĮ 94 straipsnio nuostatomis.
  3. Tiekėjas, kurio Pasiūlymas nustatytas laimėjusiu, sudaryti sutarties kviečiamas raštu ir jam nurodomas laikas, iki kada jis turi sudaryti sutartį.
  4. Atvejai, kuomet tiekėjas gali atsisakyti sudaryti sutartį ir iš to kylančios pasekmės bei tvarka numatyta VPĮ 86 straipsnyje ir PĮ 94 straipsnyje.
  5. Sutarties sudarymui Lietuvos Respublikos tarptautinių sankcijų įstatymo (toliau – **Tarptautinių sankcijų įstatymas**) ir kitų tarptautinių teisės aktų nustatyta tvarka taikomos šios nuostatos:
     1. Prieš sudarant sutartį, KC inicijuoja procedūrą, siekiant nustatyti, ar numatomos sudaryti sutarties vykdymas neprieštaraus Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų).
     2. Jeigu nustatoma, kad ketinamos sudaryti sutarties vykdymas prieštaraus Lietuvos Respublikoje įgyvendinamoms privalomoms tarptautinėms sankcijoms (bent vienai iš taikomų sankcijų), kaip tai apibrėžta Tarptautinių sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, sutartis su laimėjusiu Tiekėju negali būti sudaryta. Tokiu atveju KC kreipiasi į Tiekėją, esantį antroje vietoje pasiūlymų eilėje, ir jam siūlo sudaryti sutartį šiame skyriuje bei VPĮ / PĮ nustatyta tvarka.
  6. Sutarties sudarymui NSUSOAĮ nustatyta tvarka taikomos šios nuostatos:
     1. Vadovaujantis NSUSOAĮ, prieš sudarant sutartį, KC inicijuoja procedūrą, siekiant nustatyti ar numatoma sudaryti sutartis atitinka nacionalinio saugumo interesus ir, ar tokia sutartis gali būti sudaroma ir vykdoma.
     2. Jeigu ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos.
     3. Sprendimą, ar ketinama sudaryti sutartis atitinka nacionalinio saugumo interesus, priima LRV[[8]](#footnote-9) NSUSOAĮ nustatyta tvarka. Nacionaliniam saugumui užtikrinti svarbių objektų apsaugos koordinavimo komisija teikia išvadas ar rekomendacijas dėl kitų nacionalinio saugumo interesams užtikrinti būtinų priemonių, susijusių su nacionaliniam saugumui užtikrinti svarbių objektų apsauga.
     4. LRV priėmus sprendimą, jog ketinama KC ar Įgaliotojo sudaryti sutartis neatitinka nacionalinio saugumo interesų ar Nacionaliniam saugumui užtikrinti svarbių objektų apsaugos koordinavimo komisijai pateikus išvadas ar rekomendacijas, kaip nustatyta 15.6.3 punkte, ši sutartis nėra sudaroma. Tokiu atveju KC kreipiasi į Tiekėją, esantį antroje vietoje pasiūlymų eilėje ir jam siūlo sudaryti sutartį šiame skyriuje bei VPĮ / PĮ nustatyta tvarka.
  7. Sudaryti sutartį galima tik tuo atveju, jei nėra objektyvių ir pagrįstų priežasčių, dėl kurių negalėtų būti sudaroma sutartis (pavyzdžiui: interesų konflikto, audito paslaugų teikėjams taikomų ribojimų teikiant kitas, nei finansinių ataskaitų auditas, paslaugas, kaip numatyta 2014 m. balandžio 16 d. Europos Parlamento ir Tarybos reglamente (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB 5 straipsnyje, Lietuvos Respublikos finansinių ataskaitų audito įstatymo 4 straipsnyje, ir pan.). Tiekėjas turi teisę kreiptis į KC prašydamas patvirtinti minėtų aplinkybių nebuvimą ir privalo KC prašymu ar savo iniciatyva pateikti informaciją bei pagrįstus įrodymus apie minėtų aplinkybių egzistavimo (ne)buvimą (jei taikoma).
  8. Su Tiekėju, kuris yra Susijusi šalis[[9]](#footnote-10), gali būti sudaromas sandoris tik jei nėra objektyvių ir pagrįstų priežasčių, dėl kurių jis negalėtų būti sudarytas, kaip numatyta 2023 m. gruodžio 12 d. LTG Valdybos sprendimu Nr. P/FN11/LTG/4 patvirtintoje Sandorių su susijusiomis šalimis politikoje[[10]](#footnote-11). Tiekėjas privalo KC prašymu ar savo iniciatyva pateikti informaciją ir (ar) dokumentus, pagrindžiančius, kad jo siūloma kaina ar įkainiai atitinka atviros rinkos sąlygas, kuriomis sudaromi panašūs sandoriai. T.y. sandoris sudaromas tokiomis pat sąlygomis ir aplinkybėmis kaip ir tarp suinteresuotų pirkėjo bei pardavėjo, kai šie asmenys yra nesusiję ir veikia nepriklausomai vienas nuo kito, siekdami geriausių savo interesų.
  9. Jeigu vykdant Sutartį kita Šalis tvarkys asmens duomenis KC vardu kaip duomenų tvarkytojas, po Sutarties pasirašymo nedelsiant turi būti sudaromas duomenų tvarkymo susitarimas, kurio tekstas viešai publikuojamas AB „Lietuvos geležinkeliai“ interneto svetainėje[[11]](#footnote-12) arba, jei poreikis tvarkyti asmens duomenis paaiškėja po Sutarties pasirašymo, duomenų tvarkymo susitarimas Šalių pasirašomas nedelsiant, bet ne vėliau kaip iki asmens duomenų tvarkymo pradžios. Duomenų tvarkymo susitarimu Šalys negali pakeisti Pirkimo sąlygų, įskaitant Sutarties nuostatas, ir (ar) pakeisti ekonominę pusiausvyrą Tiekėjo naudai.
  10. Jeigu vykdant Sutartį KC kitai Šaliai, kaip savarankiškam duomenų valdytojui, perduos asmens duomenis, po Sutarties pasirašymo nedelsiant bus pasirašomas duomenų perdavimo susitarimas, kurio tekstas viešai publikuojamas AB „Lietuvos geležinkeliai“ interneto svetainėje[[12]](#footnote-13) arba, jei poreikis perduoti asmens duomenis paaiškėja po Sutarties pasirašymo, duomenų perdavimo susitarimas Šalių pasirašomas nedelsiant, bet ne vėliau kaip iki asmens duomenų perdavimo pradžios. Susitarimu Šalys negali pakeisti Pirkimo sąlygų, įskaitant Sutarties nuostatas, ir (ar) pakeisti ekonominę pusiausvyrą Tiekėjo naudai.
  11. Laikoma, kad tiekėjas atsisakė sudaryti sutartį, kai yra bent vienas iš šių atvejų:
      1. tiekėjas raštu atsisako ją sudaryti arba nepateikia kitų dokumentų, kuriuos reikia pateikti iki sutarties įsigaliojimo (jeigu Specialiosiose sąlygose tokių dokumentų reikalaujama);
      2. iki KC nurodyto laiko nepasirašo sutarties;
      3. atsisako sudaryti sutartį KSPĮ ar VPĮ ir pirkimo dokumentuose nustatytomis sąlygomis.
  12. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio Pasiūlymas pagal nustatytą Pasiūlymų eilę yra pirmas po tiekėjo, atsisakiusio sudaryti sutartį.
  13. Sudarant sutartį, joje nekeičiama laimėjusio tiekėjo Pasiūlymo kaina, sąnaudos ar kitos sąlygos. Jeigu Pasiūlyme kaina ar sąnaudos nurodytos kita valiuta nei eurais, sutartyje kaina ar sąnaudos nurodomos perskaičiuotos eurais pagal Bendrųjų sąlygų 12.5 punkto sąlygą. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka KC pati turi sumokėti PVM į valstybės biudžetą už įsigytą pirkimo objektą, į Pasiūlymo kainą ar sąnaudas įskaitytas šis mokestis sudarant sutartį išskaičiuojamas.

# **PRETENZIJŲ, IEŠKINIŲ TEIKIMAS IR NAGRINĖJIMAS**

* 1. Tiekėjas pirkimo procedūrų metu turi teisę ginčyti KC veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:
     1. pretenzija turi būti pateikta per 5 (penkias) darbo dienas nuo paskelbimo apie KC priimtą sprendimą dienos arba KC pranešimo raštu apie jo priimtą sprendimą išsiuntimo tiekėjams dienos;
     2. pretenzija teikiama raštu tiekėjo pasirinktomis priemonėmis.
  2. KC pretenziją nagrinėja laikantis šių reikalavimų:
     1. KC privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos);
     2. Pateikiant sprendimą dėl pretenzijos KC užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki Pasiūlymų pateikimo termino pabaigos, neatskleis tiekėjo, iš kurio buvo gauta pretenzija, tapatybės;
     3. KC nukelia Pasiūlymų pateikimo terminą, jeigu pretenzijos nespėja išnagrinėti iki Pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos Pasiūlymų parengimui;
     4. KC neprivalo nagrinėti tiekėjo pretenzijos, kuri pateikta praleidus šio skyriaus 16.1.1 punkte nustatytus terminus, pateikta pakartotinai dėl to paties KC priimto sprendimo arba atlikto veiksmo ir (arba) pateikta po sutarties sudarymo dienos.
  3. Tiekėjas, nesutikęs su KC sprendimu arba jei KC per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui VPĮ VII skyriuje / PĮ VII skyriuje nustatyta tvarka.
  4. Jeigu dėl Tiekėjo nepagrįstų veiksmų stabdomos pirkimo procedūros, KC (Įgaliotojas/-jai) turi teisę reikalauti, kad Tiekėjas atlygintų nuostolius, kuriuos KC (Įgaliotojas/-jai) patyrė dėl Tiekėjo prašymo taikyti laikinąsias apsaugos priemones. Minimaliais KC (Įgaliotojo /-jų) patirtais nuostoliais bus laikoma suma, apimanti KC (Įgaliotojo/-jų) kaštus, susijusius su pirkimo stabdymu ir atnaujinimu, naujo pirkimo / naujos sutarties sudarymu, taip pat kainų skirtumas tarp pirminės ir paskesnės darbų / paslaugų / prekių kainos, finansavimo praradimo atveju visa prarasta finansavimo suma. Taip pat Tiekėjas atlygina ir kitas KC (Įgaliotojo / -jų) išlaidas, kurias KC (Įgaliotasis / -ieji) patyrė dėl nepagrįsto pirkimo stabdymo ir gali jas pagrįsti.

# 

1. Jei viešasis pirkimas atliekamas pagal Lietuvos Respublikos viešųjų pirkimų įstatymą. [↑](#footnote-ref-2)
2. Jei pirkimas atliekamas pagal Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymą. [↑](#footnote-ref-3)
3. Tiekėjui dalyvaujant kiekviename pirkime, rekomenduojama pasitikrinti, ar nepasikeitė Bendrųjų sąlygų redakcija, su kuria tiekėjas yra susipažinęs (redakcijos data ir numeris nurodomas šių Bendrųjų sąlygų antraštėje). [↑](#footnote-ref-4)
4. pagal Lietuvos Respublikos viešųjų pirkimų įstatymo 82 straipsnį / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 90 straipsnį. [↑](#footnote-ref-5)
5. Lietuvos Respublikos nacionaliniam saugumui užtikrinti svarbių objektų apsaugos įstatymas (toliau – **NSUSOAĮ**). [↑](#footnote-ref-6)
6. Pagal NSUSOAĮ 2 priedą – antros kategorijos nacionaliniam saugumui užtikrinti svarbios įmonės. [↑](#footnote-ref-7)
7. Sandorių su susijusiomis šalimis politika - [Sandorių su susijusiomis šalimis politika.pdf (ltg.lt)](https://doc.ltg.lt/lt/apie_mus/valdymas/vidaus_teises_aktai/Sandori%C5%B3%20su%20susijusiomis%20%C5%A1alimis%20politika.pdf) [↑](#footnote-ref-8)
8. Lietuvos Respublikos Vyriausybė. [↑](#footnote-ref-9)
9. Sąvoka nurodyta Sandorių su susijusiomis šalimis politikoje [↑](#footnote-ref-10)
10. [Sandorių su susijusiomis šalimis politika.pdf (ltg.lt)](https://doc.ltg.lt/lt/apie_mus/valdymas/vidaus_teises_aktai/Sandori%C5%B3%20su%20susijusiomis%20%C5%A1alimis%20politika.pdf) [↑](#footnote-ref-11)
11. https://www.litrail.lt/documents/10279/12035606/LTG\_duomenu\_tvarkymo+susitarimas\_tipinis\_nuasmenintas.docx/86c85871-9f56-420b-97ec-56bd3843e54c [↑](#footnote-ref-12)
12. https://www.litrail.lt/documents/10279/12035620/LTG\_duomen%C5%B3%20perdavimo+susitarimas\_tipinis\_nuasmenintas.docx/38abbcc1-53cf-43ed-bbf0-7af4a85b44b9 [↑](#footnote-ref-13)